钦定古今图书集成/明伦汇编/氏族典/第487卷 > 《廖用贤尚友录》 > 谢琰
## 钦定古今图书集成/明伦汇编/氏族典/第487卷 > 《廖用贤尚友录》 > 谢琰

按《晋书谢安传》：“安子琰，字瑗度，拜著作郎，转秘书丞，
累迁散骑常侍。与从兄元俱陷阵破坚，以勋封望蔡
公。太元末，为护军将军。会稽王道子以为司马，迁卫
将军。孙恩作乱，督吴兴、义兴二郡军事。诏与刘牢之
俱讨孙恩，恩逃于海岛。朝廷忧之，以琰为会稽内史。
恩复寇浃口，琰战败，与二子肇、峻俱被害。”